b'\n_START_ARTICLE_\nDirke za Velike nagrade\n_START_PARAGRAPH_\nDirke za Velike nagrade imajo korenine v organiziranih avtomobilskih dirkah, ki so se za\xc4\x8dele v Franciji leta 1894. Hitro so se razvile od preprostih cestnih dirk iz enega mesta v drugega, do zahtevnih vzdr\xc5\xbeljivostnih dirk, ki so bile zahtevne tako za dirka\xc4\x8de, kot za dirkalnike. Zaradi novih in novih inovacij ter vedno ve\xc4\x8dja konkurence so hitrosti kmalu presegle 160 km/h, tudi zaradi dejstva, da so dirke potekale na za promet odprtih cestah, so bile pogoste \xc5\xbertve tako med dirka\xc4\x8di, kot tudi med gledalci._NEWLINE_Dirke so se s\xc4\x8dasoma razvile v dirke formul in na koncu v Formulo 1, ki je nekako njen naslednik. \xc5\xa0e vedno pa se vse dirke Formule 1 imenujejo Velika nagrada.'